Boris Johnson, forsi għad-dispjaċir ta’ ħafna, sar il-Prim Ministru l-ġdid tar-Renju Unit. Imma min hu dan? U x’passat għandu? Nhar it-Tlieta, il-Partit Konservattiv għażel (bil-kbir) lil Boris Johnson biex ikun il-Prim Ministru li jmiss tar-Renju Unit, pajjiż illi bħalissa għaddej mill-proċess biex joħroġ mill-Unjoni Ewropea. Dan ifisser illi dan l-iżvilupp se jaffettwa b’mod kruċjali u forsi definittiv il-proċess importanti li permezz tiegħu pajjiż membru tal-Unjoni Ewropea, għall-ewwel darba, mhux se jibqa’ membru ta’ dan il-blokk politiku. L-ILLUM tat ħarsa lejn l-aktar avvenimenti, mumenti, stqarrijiet u fatti importanti dwar dan il-politiku, li jidher goff, komiku u tal-istess qatgħa ta’ Donald Trump, xi ħaġa li Trump stess ammetta. Ħarsa lejn il-fatti u l-karriera politika tiegħu, juru illi Boris Johnson kellu karriera mill-aktar interessanti u kkulurita. Fatti interessanti, ikkuluriti u xi ftit skandalużi dwar Boris Kont taf li...?